**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |
| --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  | V tejto fáze nie je možné vplyv konkrétne kvantifikovať. |
| Kvantifikujte:  | Na úrovni strategického materiálu nie je možné kvantifikovať objem príjmov resp. výdavkov za jednotlivé skupiny domácností, ktoré budú ovplyvnené realizáciou aktivít v rámci predkladaného materiálu. |
| - Rast alebo pokles príjmov/výdavkov na priemerného obyvateľa |
| - Rast alebo pokles príjmov/výdavkov za jednotlivé ovplyvnené skupiny domácností- Celkový počet obyvateľstva/domácností ovplyvnených predkladaným materiálom |
|  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Plánované aktivity v predloženom dokumente budú mať pozitívny vplyv na prístup k verejným službám pre obyvateľov SR, nakoľko sa zameriava na zlepšenie kvality a prístupnosti služieb verejnej správy. V oblasti justičného systému návrh predpokladá zlepšenie vymožiteľnosti práva napr. prostredníctvom skrátenia súdnych konaní, odstraňovania prieťahov v súdnom konaní, zlepšenie vymáhania súdnych rozhodnutí a celkové zlepšenie kvality občianskoprávnych konaní. Návrh obsahuje tiež podporu aktivít, ktoré zlepšia prístup širokej verejnosti k dátam z oblasti súdnictva a súdnej praxe a zlepšia prístup k poskytovaniu účinnej právnej pomoci.V rámci podpory sociálneho dialógu príde k posilneniu spolupráce so sociálnymi a ekonomickými partnermi a organizáciami občianskej spoločnosti pri zabezpečovaní efektívneho výkonu verejných služieb vo vybraných oblastiach. V rámci zefektívnenia verejného obstarávania sa bude podporovať aplikovanie zeleného verejného obstarávania a sociálne aspekty, ktoré povedú k ďalším pozitívnym sociálnym vplyvom.  V prierezovom pohľade v rámci aktivít špecifických cieľov sa predpokladá zvýšenie dostupnosti a kvality služieb pre občanov prostredníctvom mechanizmov zvyšujúcich transparentnosť verejnej správy. Vytvoria sa integrované služby verejnej správy, vrátane elektronických, poskytované občanom, podnikateľom, verejnosti a samotnej verejnej správe proaktívnym spôsobom. Budú sa postupne rozvíjať jednotné miesta prístupu k službám verejnej správy, na ktorých bude mať používateľ prístup k integrovaným službám a všetkým relevantným údajom verejnej správy. |
| **4.3.** Zhodnoťte vplyv na rovnosť príležitostí:Zhodnoťte vplyv na rodovú rovnosť. | Zásada rovnakého zaobchádzania, pokiaľ ide o rovnosť žien a mužov je integrálnou súčasťou všetkých relevantných opatrení v kontexte reformy VS.Rovnosť príležitostí medzi mužmi a ženami, resp. rodová rovnosť predstavuje spravodlivé zaobchádzanie so ženami a mužmi, čo môže znamenať rovnaké zaobchádzanie, ako aj zaobchádzanie, ktoré je rozdielne, ale je ekvivalentné z hľadiska práv, výhod, povinností a možností. Znamená tiež rovnakú viditeľnosť, rovnaké postavenie a rovnakú účasť oboch pohlaví vo všetkých sférach verejného a súkromného života s cieľom plnohodnotného spoločenského uplatnenia žien a mužov.RO pre EVS bude predkladať orgánu zodpovednému za uplatňovanie HP Rodová rovnosť pravidelnú informáciu o ich plnení, a to vyhodnotením monitorovacích správ a kontrol na mieste v pravidelných časových intervaloch. Analytickú, hodnotiacu, strategickú a legislatívnu činnosť pre uplatňovanie HP Rodová rovnosť bude na národnej úrovni zabezpečovať Ministerstvo práce, sociálnych vecí a rodiny SR (ďalej len „MPSVR SR“), ktoré je zodpovedné za štátnu politiku v tejto oblasti. Na efektívne a účinné uplatňovanie HP Rodová rovnosť bude na úrovni IROP potrebné zvýšiť, resp. optimalizovať počet zamestnancov, ktorí budú zabezpečovať vykonávanievymenovaných činností. Vecne príslušní zástupcovia MPSVR SR za uplatňovanie HP Rodová rovnosť budú mať zabezpečené zastúpenie v Monitorovacom výbore pre EVS. MPSVR SR má zastúpenie aj v pracovnej skupine na prípravu EVS. |
| **4.4.** Zhodnoťte vplyvy na zamestnanosť.Aké sú vplyvy na zamestnanosť ?Ktoré skupiny zamestnancov budú ohrozené schválením predkladaného materiálu ?Hrozí v prípade schválenia predkladaného materiálu hromadné prepúšťanie ? |  Predkladaný materiál neohrozuje žiadne skupiny zamestnancov a nevytvára podmienky pre hromadné prepúšťanie.  |